JohanHeinsen/ENO huggingface dataset:
Viborger Samler, 1840-01-28
Jforgaars havde to Sognefogder i Forening med Møller, og Forligelsescommissair Petersen, som Afsendinger fra det kongelig Odsherredske Gods, Audients hos Hs. M. Kongen, for at overrække Høistsamme en Adresse. Ogsaa i Studenterforeningen vil der den 28de ds. finde en Sørgefest Sted. Denne vil bestaae i en Cantate af H. C. Andersen og Hartmann og en Sørgetale. (paa Vers) af H. P. Holst.
Viborger Samler, 1840-01-28
Hr. Graveur Winther har i disse Dage fuldendt et Portrait af Kong Frederik VI, skaaret i Elfenbeen.
Viborger Samler, 1840-01-28
Baade fra Kunstens og Lighedens Side har Kunstneren tilfredsstillet alle billige Fordringer, ligesom hans Arbeide og i Kunstacademiets hædrende Bedømmelse og ved de mange Bestillinger, han alt har modtaget i Gibsafstøbninger, har vundet fortjent Paaskjønnelse. (Dagen.)¬
Viborger Samler, 1840-01-28
J Folkebladet læses et skjønt Digt af Prof. Thiele i Anledning af Kong Christian VIII Thronbestigelse. De tvende sidste Stropher lyde: Hil være Kong Christian, Jeg er ingen Viis Og tolker ei Stjernernes Tale, Ei heller synger jeg Dankongens Priis. For Gunst i de gyldene Sale; Men, da jeg i Stiernernes funklende Egn Vilde varslemit Fødeland Lykke, Da fandt jeg Din Stjerne i Vægtskaalens Tegn, Og den sang, at med Lov vil Du bygge! Hil være Dig Konge, Vor Fader og Ven! Guds mægtige Arm Dig omgierde! J dit Hjerte har vi Kong Fredrik igjen, J din Jdræt Christian den Fjerde! Dig hilser Dit Folk under Jubel og Sang, Eet Haab vi tilsammen dog have: At i Danmarks delige Vænge og Vang Vil Du sætte Ledet i Lave! Til den i denne Tid afholdte theologiske Embedsexamens skriftlige Deel havde 24 Studiost meldt sig, af hvilke 2 udebleve fra den mundtlige Prøve. Af de øvrige 22 erholdt 11 landabilis, 7 hand illand., 3 non cont, og 1 erklæredes immaturus. (Bl. Td.)J Jndustriforeningens sidste Repræsentantmøde blev det eenstemmigen vedtaget, at tilkjendegive Prof. Düssel Repræsentantforsamlingens Misbilligelse for hans Adfærd med Hensyn til et i Bladet "Dagen", i Anledning af de næringsdrivende Borgeres Adresse indført Jnserat, der indeholder flere fornærmelige Jnsinuationer imod Cand. Lehmann, og til hvilket Jnserat Prof. Düssel vedgik at være Autor.
Viborger Samler, 1840-01-28
Bladet "Dagens Redacteur, Hr. Becker, har nu og saa over "Søndagens" Redaction.
Viborger Samler, 1840-01-28
Hr. Barfod har i flere af vore Blade ladet indrykke en Opfordring til Subscribenterne paa "Brage og Jbund, men fortrinsviis til Dhrr. Provindsboghandlere og snarest muligt at afgjøre hans Tilgodehavende for de alt udkomne 3 Hefter af dette Tidsskrift. Da dette Skrifts Vedbliven for største Deelen er afhængig af den Virkning denne Opfordring vil have, tør man haabe, at denne ikke vil udeblive. Det fjerde Hefte er allerede trykt færdigt og vil udkomme, saasnart Udgiverens Opfordring bliver efterkommet. Vel ere vi med Udgiveren enige i, at dette Tidsskrift har lidt af mange Mangler, men da det dog, som han udtrykker sig, er det eneste, i hvilket Forfatterne fra hele Norden mødes til Kamp for Nordens Eenhed, og det eneste, der kan glæde sig ved en temmelig almindelig Udbredelse gjennem alle Nordens forskjelligste Egne, saae ogsaa vi nødigt, at det gik ind. Vi troe imidlertid, at Udgiveren bedst vilde sikkre sit Tidsskrift, mod saadanne Farer, hvis han kunde faae en af Byens Boghandlere til at overtage Forlaget. Det er nemlig bekjendt, at Boghandlerne heri Byen have ganske andre Midler til at raade Bod paa Provindsboghandlernes Skjødesløshed og Uorden, end der staaer den private Mand til Disposition. (Dagen.)
Viborger Samler, 1840-01-28
Kbhavns Fattigvæsensregnskab for Aaret 1836 er nu udkommet, og ligesom f. A. blevet tilstillet Grundeierne i Staden, Fattigvæsenet eiede ved Slutningen af Aaret 1836 i Prioriteter, Statspapirer m.M. en Sum af 1,029,809 Rbd.; men i en Note tilføies, at Formuen for Øieblikket udgjør 1,136,537 Rbd. foruden Fattigvæsenets Bygninger og Jnventarium, som staae til Bogs for 688,704 Rbd. Fattigvæsenets Gjæld angives derhos at være 861,681 Rbd. Fattigvæsenets egentlige Formue (Bygninger og Jnventarium fraregnet) er altsaa kun ringe Dets Jndtægter udgjorde i Aaret 1836. 193,306 Rbd., og Udgifterne 331,707 Rbd. Underballancen var altsaa 138,400 Rbd.; men foruden denne have tillige Ladegaards Tvangs- og Arbeidsanstaltens Udgifter oversteget Jndtægterne med 15,506 Rbd. Berl. Tid. berigtiger, at det ikke er 9000 Rbd. men 100 Rbd. der er bestemt som aarlig Løn for en magnetisk Observator. (see d. Bl. Tillægsblad No. 13.)¬
Viborger Samler, 1840-01-28
J den Frisindede" findes følgende Digt, der paa en sindrig Maade behandler en gammel bekjendt Fabel: Paa Holmens Kirke kan Hvermand see Et gyldent R, et F og et P. Men Hvermand forresten ei veed saa lige, Hvad "Regna firmat pietas" vil sige. (Fjerde Christians Valgsprog det var) Paa Dansk det omtrent den Betydning har, (Saa paastaae de, der Latinen dyrke). Gudsfrygt giver Rigerne Styrke – Det Ord den Fjerde bekræftet fandt, Den Ottende finder det ogsaa sandt.
Viborger Samler, 1840-01-28
Man har en Fortælling - om Sandhed, om Digt, Hvo tager det vel saa nøie med Sligt? Kortsagt, der berettes: Engang en Skare Om Kirken stod, vilde Skriften forklare; Man staver og læser og grubler derpaa; De Bogstaver tre kan jo Jngen forstaae. Da raaber En af de skjærede Drenge Der staaer jo "Riget fattes Penge: Det Ord den Fjerde bekræftet fandt, Den Ottende finder det ogsaa sandt.
Viborger Samler, 1840-01-28
Mad Bishop og Hr. Bochsa have nu, som det hedder fra Gothenborg den 18de de, allerede givet 3 Concerter der, hver Gang for et større og større Publicum, – Noget, der i den By er uden Exempel. Deres sidste Concert var besøgt af omtrent 700 Mennesker; men Tilløbet efter billetter var dog større, og derfor havde de opsat deres Reise til Stockholm for endnu sidste Mandag at give en dramatisk Concert. Den 16de ville Mad. B. og Hr. B. reise til Stockholm, og i Midten af næste Maaned kunne de ventes tilbage til Kjøbenhavn. (B. T.)
Viborger Samler, 1840-01-28
Redacteuren af Syd-Sjællandske Avis troer at kunne meddele, at Behandlingen af Sagen om Bladenes og Avisernes Forsendelse med Posten har været tilendebragt i Generalpostdirectionen forinden forrige Aars Udgang, og at det nye Regulativ om det end ei kommer til at opfylde de Forhaabninger, man nærer til samme, dog i det Mindste, hvad de allerede privilegerede Blade angaaer, vil for disse indføre en hensigtsmæssigere Betaling.
Viborger Samler, 1840-01-28
Maribo. Den 15de ds. (samme Dag den høisalige Konges jordiske Levninger udførtes fra Kbhavn) var Aarsdagen for Sognepræsten, Confistorialraad Boecks 50aarige Embedsjubilæum. For at forskjønne denne Dag for Jubellæreren, bragte en stor Deel af Byens Jndbyggere ham deres Lykønskning; efterat tidligere en smagfuld Blomster skaal, hvilende paa en Fod af Sølv, var ham tilstillet, og af Hs. Maj. blev ham samme Dag igjennem Biskoppen forundt Rang efter Rangfong, 5te Kl. Nr. 8. Det skal tidligere have været betænkt, at forene dette Jubilæum ik med Oldingens om nogle Uger forestaaende Guldbryllup, og denne dobbelte Fest vilde da vist have afgivet en ligesaa smuk, som sjelden Høitidelighed. (Loll. Falst. Av.)
Viborger Samler, 1840-01-28
Kiel. Forretningerne paa Omslaget ere her tilendebragte meget hurtigt og stille. Allerede den 16de forlode de Fremmede Staden.
Viborger Samler, 1840-01-28
J den af Ridderskabet og øvrige Godseiere den 17de De, afholdte Forsamling i Kiel for at raadslaae om Regjeringens Forslag om Godtgjørelse for Tabet af deres Toldfrihed, blev fattet den patriotiske Beslutning, ingen Godtgjørelse for sig selv at modtage, men dog at modtage den tilbudte Sum af circa 1/2 Million Rbd. eller de aarlige Renter heraf for at anvende dem til Landets Bedste. Grev Reventlow, Provst i Preetz, samt Grev Baudissin til Borstel og Kammerjunker v. Neergaard, til Ovelgönne skulle være committerede til, at træde i nærmere Underhandling med Regjeringen. J Forsamlingen skal have hersket stor og patriotisk Enighed. Hvad Pengenes Anvendelse angaaer, da taler man om en Fortsættelse af Kieler, Chausseen mod Nord og en anden igjennem Holsteens østlige Godsdistrict til Helliggenhafen, som derved skulde bevirkes. Dette er saaledes – hedder det i "Altona Mercur, – et værdigt Offer, som den første Stand i Landet, ved den nye Regjeringstiltrædelse nedlægger paa Fædrelandets Alter og det vil sikkerligen heller ikke blive uden tilsvarende Virkning for Landet.
Viborger Samler, 1840-01-28
Hr. C. Dalgas til Aldebertsminde bekjendtgjør Følgende i Ah. Av.
Viborger Samler, 1840-01-28
Hr. Ritmester Christiansen har i et Jnserat i denne Avis (ogsaa indrykket i d. Bl. No. 185 for 1839) søgt at svække eller tilintetgjøre Hr. Prof. Viborgs Erklæring betræffende Hingsten Bellund. Jeg skal i saa Henseende gjøre et æret Publicum opmærksom paa, at bemeldte Hr. Ritmester Christiansen var Medlem af den Commission som for omtrent 3 Aar siden, uden tilstrækkelig Prøve, erklærede Hingsten X. Moses for stutteriedygtig, hvilken Dygtighed dog ikke har bekræftet sig, da man ikke senere har turdet lade T. Moses concurrere med andre Hingster. Forresten gjør det hverken til eller fra, at Hingsten Bellund paa den Kgl. Stutteriedirections Vegne er indkjøbt af Hr. Kammerherre During og solgt af Major Flindt. Men ønskeligt var det vist, at baade Stutteridirectionen og Remonte-Commissionen, som yderst kostbare, byrdefulde og liden Gavn sigtende Indretninger, snart maatte blive afskaffede."
Viborger Samler, 1840-01-28
Omtrent 20 vesterjydske Skolelærere indbyde i Ribe Avis deres Medbrødre til at møde i Varde den 11te Febr., for at afgjøre det Fornødne til en allerunderdanigst Lykønsknings=Adresse til Kongen.
Viborger Samler, 1840-01-28
J den af Skolelærerstanden i Aarhuus Stift til Hs. Majestæt indsendte Lykønskningsadresse, hedder det bl. A.,"Deres Majestæt, Vort Kald er, seet med et verdsligt Øie, kun ringe og stillet i Skyggen; men betragtet fra et aandeligt Standpunct, hæver Skolen sig til en Betydning, der giver den Plads blandt en oplyst og fremadstræbende Stats vigtigste Indretninger. Som Almeen oplysningens Ven har Deres Majestæt i de tidligere Afsnit af Deres Liv, og senest i Deres Ord til den kjøbenhavnske Geistlighed givet umiskjendelige Beviser paa, at denne Anskuelse ogsaa er Deres. Derfor vide vi, at Deres Majestæt ogsaa med Hensyn til vor Stand vil bygge paa Deres høie Forgængers Grund, og Tid efter anden faderligen hæve de Byrder og løsne de Baand, der endnu stundom, og altfor ofte, betynge vor Aand, og hindre dens frie Udvikling - dens kraftfuldere Virksomhed o. s. v.
Viborger Samler, 1840-01-28
Randers. Ogsaa her have vi i afvigte Uge have et stærkt Høivand, der dog ikke saa meget udmærkede sig ved ualmindelig Høide, som ved den usædvanlig lange Tid det har vedvaret, nemlig i hele 8te Dage, og tildeels endnu ei er forsvundet. Nogle enkelte Lax ere vel nu fangede; men for Vandet igjen er faldet, kan Man ikke vente noget egentligt Laxesiskeri, Kaarup Vand- og Veirmølle er i disse Dage solgt af Hr. Frost til Hr. Forpagter Holbek fra Boergaard for 20,000 Rbd., uden Besætning. (Rand. Av.)
Viborger Samler, 1840-01-28
Red. Thomsen i Odense har blandt Gaver til den nødlidende jydske Digter modtaget 1 Rbd. i et Brev med Devise: "Jeg elsker varmt den Spentrup Digter, Og skjøndt min Børs mig altid svigter, Jeg har en Daler dog til Ham - Det Lidet gjør mig ingen Skam."Hr. Lieutenant Saxtorphlassen i Aalborg har i Aarh. Avis ladet indføre følgende Jnserat: "For at gjendrive det Rygte, at min ældste Søn Axel ogsaa skulde være død, kan jeg herved med inderlig Glæde underrette Venner og Bekjendte, at næst Gud, maa jeg takke Hr. Bataillonschirurg Lund for hans Frelse. Beklage maa jeg, at jeg ikke for skilte mig ved Bataillonschirurg, Clemmensen, da jeg desværre ikke kan undertrykke den Tanke at min næstældste Søn Gustav ilaafald ikke vilde være bleven et Offer for Døden. Jmidlertid anseer jeg det for Pligt at tilbagekalde, at det ikke var Typhus, men Jnflammation i Struben, der var Aarsag i hans Død, hvilket Hr. Clemmensen ikke kunde fragaae, da han senere obducerede ham, efterat han først havde angivet Typhus, saavel for mig, som paa Dødsattesten. Endvidere, da min ældste Søn Axel laae af samme Tilfælde (Typhus), efter Hr. Clemmensens Mening, og Sidstnævnte intet Haab gav, frabad jeg mig hans Besøg og tilskrev ham saalydende: "Da tvende af mine Børn ere blevne et Offer under Deres Behandling, vil jeg dog forsøge om ikke en anden Læge skulde være heldigere med at frelse den Tredie." Af hans Giensvar tillader jeg mig at anføre nogle af hans egne Ord: "J de 5 Aar jeg har levet og virket her i Aalborg, er det første Gang jeg har modtaget et saadant Brev, som det fra Dem, en naturlig Følge af, at intet Lem af de øvrige Familier, hvis Huuslæge jeg er og har været, er død under min Behandling. At denne hans Yttring er arrogant, betvivler vist Jngen; men hvorvidt den er overeensstemmende med Sandheden eller ei, vil jeg overlade dem at bedømme, hvis Læge han er og har været." Dhrr. Pastor Jantzen i Horne og Brinck-Sedelin, H. Petersen og Westerby i Hjørring bede i Aalb. Av., i Menneskelighedens Navn, om Hjælp for Strandfoged Michel Christensen i Lilleheden, Horne Sogn, hvis saa godt som nye Vaaningshuus med betydelige Jndbo, paa Lidet nær, pludselig under en heftig Storm fortæredes af Jlden, der opkom i en til den Tid ubeboet Fløi, formodentlig ved Lynild. Vaaningshuset var assureret, skjøndt meget under Værdien; men Jndboet aldeles ikke. J Aaret 1837 og 38 led han stort Tab ved Sandflugt. "Som Strandfoged hedder det i Jndbydelsen har Michel Christensen i en lang Aarrække udviist en priisværdig Adfærd, med sand Menneskekjærlighed har han hjulpet de Ulykkelige, der frelstes fra Bølgerne. Havende sit Hjem paa et fra Egnens øvrige Beboere ved en stor Hedestrækning isoleret Sted, modtog han stedse med uegennyttig Gjæstfrihed den Reisende paa denne ensomme Kyst, den Vildfarende i denne af voldsomme Naturscener saa ofte hjemsøgte Egn. Nu favne alle disse det vante Tilflugtsted, og den Brave, til hvem de tyede, er med sin talrige Børneflok selv hielpeløs."
Viborger Samler, 1840-01-28
Nibe, 24de Jan. Den vor desværre forarmede By allerede i flere Aar tilstaaede betydelige kgl. Gave af c. 50 Tdr. Rug, 100 Tdr. Byg og 100 Tdr. Kartofler, til Uddeling blandt Huusarme er ogsaa iaar, nemlig i disse Dage, ved kongl. Ordre bleven anviist; et Beviis paa, at vor nuværende Konge ikke mindre end sin uforglemmelige Forgænger har Hjertet aabent for sine Undersaatters Nød og er beredvillig til at hjælpe, der hvor virkelig og haard Trang er forhaanden. (Ab. Av.)
Viborger Samler, 1840-01-28
Lemvig, den 23de Jan. Vandet i Liimfjorden er voxet i de sidste 4 Dage til en temmelig betydelig Høide, hvilket kommer af den bestandige Vestenvind, der driver Havvandet igjennem Agger-Canal ind i Liimfjorden. En stor Lykke er det, at ingen svær Storm har fundet Sted i disse Dage, thi ellers havde det lille Lemvig været samme Fare underkastet som den 8de og 9de Jan. f. A. Vandet har nu i 4 Dage staaet tæt op til, og paa nogle Steder endog ikke saa lidet et Stykke op paa Murene af de ved Fjorden liggende Bygninger. Trængt ind i Husene har det kun i et Par Pakhuse og hos Værtshuusholder Anders Sørensen, men uden at anrette synderlig Skade, da alt Kjøbmandstømmeret, der ifjor ødelagde ligesaameget som Vandet, er ført bort fra Stranden. J omtrent 4 Timer, nemlig fra Kl. 9 til 1 Middag, er Vandet faldet betydeligt, og de faste Bygninger ved Stranden ere nu befriede derfor, men Veiret, seer meget uroligt ud, og Vinden er endnu i Vesten, saa at Vandet snart kan voxe igjen.
Viborger Samler, 1840-01-28
Ledige Embeder. Olsted Sognekald i Aarhuus Stift, 170 Rd. – Ubye Sognekald i Sjællands Stift, 474 Rd. – Horne og Asdahl, Sognekald i Aalborg Stift, 110 Rd.
Viborger Samler, 1840-01-28
Befordringer og Afgang. Under Directionen for Universitetet og de lærde Skoler: Den 10de Januar er hidtilværende constitueret Lærer ved Frederiksborg lærde Skole, Cand. philol. F. C. L. Trojel, beskikket til Adjunct ved samme Skole,
Viborger Samler, 1840-01-28
Kjøbenhavns Børs-Cours, den 24de Januar. Hamborg 2 M. – a vista 198 1/2. Species 200. Obligationer (uden Renter) 96 a 96 1/2.
Viborger Samler, 1840-01-28
Nationalbank-Obligationer (af Laaner den 4de Februar 1820) 102 a 102 1/2 Rbd. r. S. Disconto 4 pCent. Nationalbank-Actier 75 i rede Sølv.
Viborger Samler, 1840-01-28
AVERTISSEMENTS. Herved bekjendtgjøres for Byens Jndvaanere, at Stiftamtet under 22de d. M. har approberet Restancellisterne over de Kongelige Skatter, Bankrenten og Brandcontingent for 2det Halvaar 1839 og Commune-Skatter og Afgivter for October Qvartal 1839, samt at Udpantningen for disse Skatter og Afgivter begynder den 4de Februar førstkommende. Viborg, den 23de Januar 1830. E. Selmer.
Viborger Samler, 1840-01-28
Den Leilighed i min Gaard, som for Tiden beboes af Hr. Kjøbmand Chr. Stilling, er at faae til Leie til 1ste J. Wesenberg. Mai 1810.
Viborger Samler, 1840-01-28
Den Leilighed i min Gaard i Vestergade, som for Tiden beboes af Dreier Woetmann, er til 1ste Mai d. A. at faae til Leie. Viborg, den 25de Januar 1840. A. Schou.
Viborger Samler, 1840-01-28
En duelig og paalidelig Karl kan til 1ste Mai 1840 faae Tjeneste paa Cathrineminde hos Procurator Holm.
Viborger Samler, 1840-01-28
For en duelig og ugivt Avlskarl, er en Tjeneste paa en Herregaard ledig til næste 1ste Mai. Uden gode Anbefalinger nytter det ikke at melde sig. Bogtrykker Wissing i Viborg anviser. Dem, der restere med Avis-Contingent for sidste Halvaar, tillader jeg at bringe sammes Jnd betaling i behagelig Erindring. Udg.
Viborger Samler, 1840-01-30
No. 17. Kongelig allern, privilegeret. 68 Aarg. Stifts-Tidende. Ciror Forsendes med Brevposten i Danmark og Hertugdømmerne. Jrrortarer den 30te Januar 1840. Jrrortarer Torsdagen den 30te Januar 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-01-30
Udenlandske Efterretninger. Storbritannien og Jrland. London, den 17de Jan. J sin Throntale underrettede Dronningen Parlementet om sin Beslutning at formæle sig med Prind Albrecht af Sachsen-Coburg og Gotha. "De vedvaren de Beviser, jeg erholder paa Deres Hengivenhed for min Person og min Familie, sagde Dronningen, give mig den Overbeviisning, at De ville sætte mig istand til at indrette en saadan Hofholdning, der er passende til Prindsens Rang og Kronens Værdighed." J Løbet af sin Tale omtalte Dronningen de fremmede Magters venskabelige Forsikkringer, Borgerkrigens Ophør i det nordlige Spanien og Anliggenderne i Levanten, hvilke hun skienkede sin ivrigste Opmærksomhed. Hun udtrykte fremdeles sit Haab om at see de diplomatiske Forbindelser gjenoprettede med Hoffet i Teheran, og erklærede at hun havde henvendt, og fremdeles vilde henvende sin alvorligste Opmærksomhed paa Afbrydelsen af Handels forbindelsen med China. Det glimrende Punct i Dronningens Tale var Beretningen om det hæderfulde Tog til Afghanstan. "Det er mig, sagde hun, en stor Glæde at kunne meddele Dem den Efterretning, at de af Generalgouverneuren i Jndien foretagne militaire Operationer ere blevne kronede med det lykkeligste Udfald, og at Officierer og Soldater, – Europæere og Jndfødte, have udviist den meest udmærkede Duelighed og Tapperhed Hun anmeldte, at Documenter angaaende Canadas Anliggender vilde blive forelagte Parlamentet, til hvis Viisdom hun betroede denne vigtige Gjenstand; til Parle, mentets hurtige Overveielse anbefalede hun ligeledes Municipal-Corporationernes Tilstand i Jrland. Toryerne give sig Mine af at finde en Tilsidesættelse af Decentsen i den Omstændighed, at Dronningen saa umiddelbart efter sin Tantes, Landgrevinde af Hessen Homburgs, Død har i egen Person aabnet Parlementet, samt at hun har været beredvillig til at oplæse en Tale, hvori hendes Formæling anmeldtes. Jmidlertid paastaae Toryerne til Undskyldning for Dronningen, at hun paa en Maade er bleven tvungen af Ministrene til selv at holde Talen, fordi de befrygtede, at man uden Skaansel vilde gaae tilværks imod dem, og at Toryerne allerede ved Debatterne om Adressen vilde forsøge paa at sprænge Ministeriet, naar Throntalen holdtes af kongelige Commissairer.
Viborger Samler, 1840-01-30
The Naval and Military Gazette indeholder følgende Bemærkninger om Frankerigs og Storbritanniens Mariner: "Da Omstændighederne have tvunget Frankerig til at forstærke sine Escadrer i Levanten, ere vi satte istand til at bedømme, hvad dette Rige har formaaet at bevirke ved sit saa meget roste Marine=Recruterings=System. Ei alene har Frankerig behøvet lang Tid for at completere Skibenes Eqvipage, men det har ogsaa udviist sig, at det franske Skibsmandskab, endskjøndt man ved Valget af samme er gaaet tilværk med Strenghed, er langt mindre godt end det engelske. Det indrømmes i Almindelighed, at Admiral Stopfords Flaade ei er over truffen af nogen af vore tidligere Flaader med Hensyn til Brugbarheden. Endskjøndt de franske Skibe ere stærkere bemandede, overgaae vore Skibe dem dog, naar det gielder og at mandeuvrere og at betjene Skytset. – J Aaret 1839 ere to Krigskibe af første og anden Rang løbne af Stabelen, nemlig the Queen paa 110 og the Nile paa 92 Kanoner; Linieskibet St. Georg paa 120 Kanoner bliver færdigt i Sommer. Desuden ere under Bygning 3 Skibe af første, og 12 af anden Rang. Ligeledes ere i Aaret 1839 mange Dampskibe blevne byggede. Lægger man hertil Koffardi-Dampskibene, da er det aabenbart, at den britiske Regjering i fornødent Tilfælde vil kunne disponere over en Sømagt, der kan beherske alle Have, og saaledes blokere de fiendtlige Magters Have, at ikke en Baad vil være istand til at slip pe ud.
Viborger Samler, 1840-01-30
Orienten. Constantinopel, den 1ste Jan. J Pera gaaer Rygtet, at det orientalske Spørgsmaal skal protocolliseres ifølge en Erklæring fra det russiske Hof Journal de Smyrne indeholder en Artikel om Følgerne af Englændernes Seier i Kabul, og efter denne Artikel ere nu Asiens Hjerteaarer aabnede for Briter ne. Tidligere eller sildigere vil Mehemed Ali vorde nødsaget til at vige for en Magt, som Rusland selv imødekommer med Forekommenhed.
Viborger Samler, 1840-01-30
Alexandrien, den 27de Septbr. Det synes, at den nye engelske Generalconsul Oberst Hodges faste Optræden har indjaget Vicekongen nogen Frygt, thi efter nogle Conferencer med Consulen erholdt pludselig 11 af Vicekongens Krigskibe Befaling til at afseile til Syrien, forat afhente derfra Tropper til Ægypten. Den Virksomhed, der siden den Tid hersker ved befæstningen af Hav kysten; Mehemed Alis daglige Besøg paa de tyrkiske Linieskibe, hvis Mandskab daglig øves; Forsendelserne af Krigsmunition fra Cairo, og det krigerske Sprog, hans egne og den tyrkiske Flaades Stabsofficierer føre, hentyde i det mindste paa, at man er rustet imod pludselig indtræffende Tilfælde..... Krig er Løsningsordet i Orienten; man ruster sig, og søger at forøge sin Styrke for at kunne gaae det kommende Foraar imøde; man søger at undvige Concessioner, og det er ikke urimeligt at Krigens Tærninger endnu engang maae gjøre Udslaget. – Endelig er den grusomme Abderhaman Bey af sat fra sit Embede, dog ikke paa Grund af de af ham udøvede Grusomheder, men som en Følge af det uhyre Underslæb, han har gjort sig skyldig i. De Contributioner, han for egen Regning har afpræsset sine Provindser, udgjøre 600,000 fl., og desuden er han Vicekonger, en ligesaa stor Sum skyldig. Den manglende Sun har Abderhaman, som man forsikkrer, dækket med 24 Pibespidser, hvoraf enhver har en Værdi af 500 Punge, man seer heraf, til hvilken Yderlighed Udsuelsessystemet drives her. Det er kun paa Jbrahims indstændige Forlangende, at Mehemed Ali har beqvemmet sig til at afsætte sin Yndling. Saa underdanig Jbrahim end er sin Fader, saa er hans Stemme dog saa vægtig, at den meget ofte gielder ligesaameget som Faderens. Det vilde være let at anføre en Mængde Beviser paa denne Sætnings Rigtighed.